laion/Wikipedia-Exotic huggingface dataset:
ლაყუჩები

ლაყუჩები — წყლის ცხოველების სუნთქვის ორგანო. ლაყუჩები აქვთ ცხოველთა თითქმის ყველა ჯგუფის წყალში მცხოვრებ ფორმებს (ზოგს მხოლოდ დროებით, ლარვულ პერიოდში). ლაყუჩები სხეულის ამა თუ იმ ნაწილის ზედაპირის თხელი ამოზნექილი უბანია, რომელიც შეიცავს მრავალრიცხოვან კაპილარებს (ზოგი მწერის ლარვებში — ტრაქეების ტოტებს). ლაყუჩებით ხდება აირცვლა ორგანიზმსა და წყალს შორის. ლაყუჩები ცხოველს შეიძლება ჰქონდეს ტანზე, თავზე, კუდზე, კიდურებზე და სხეულის სხვა ნაწილებზე, თავისუფალი გამონაზარდების სახით (გარეგანი ლაყუჩები) ანდა ამა თუ იმ ღრუში (შინაგანი ლაყუჩები). ლაყუჩების ფორმა მრავალგვარია (დვრილისებრი, ძაფისებრი, ნაოჭისებრი, ფოთლისებრი, სავარცხლისებრი, ბუჩქისებრი, ფრთისებრი და სხვა). განსაკუთრებით რთულია მოლუსკების ქტენიდიუმები და ფირფიტოვანი ლაყუჩები აგრეთვე თევზების ლაყუჩები, რომელიც უამრავი სალაყუჩე ფურცლის 2-2 მწკრივისაგან შედგება. ქორდიანი ცხოველების, მათ შორის ხერხემლიანების, ლაყუჩები ვითარდება სპეციალურ სალაყუჩე ნაპრალების გაფართოებულ ღრუში (მრგვალპირიანები) ან მათ შორის ძგიდეებზე (დანარჩენი ცხოველები). ევოლულუციურ პროცესში ლაყუჩების რაოდენობა მცირდება, რაც კომპენსირებულია სასუნთქავი ზედაპირის გადიდებით (თვით ლაყუჩების გართულებით) და სუნთქვითი მოტორიკის სრულყოფით. თუ მრგვალპირიანებს სალაყუჩე ღრუში მხოლოდ ლორწოვანი გარსის მერიდიანული ნაოჭები აქვთ, თევზების ლაყუჩები რთულ, ფრთისებრ დატოტვილ ფურცელებადაა ქცეული. ხრტილოვან თევზებს ლაყუჩის ნაწილი მიზრდილი აქვთ სალაყუჩე ძგიდეზე. ამ ძგიდის რედუქციის გამო ძვლოვანი თევზების ლაყუჩების მთელი ზედაპირი თავისუფალია და მონაწილეობს სუნთქვაში (ლაყუჩები საერთო სალაყუჩე ღრუშია მოქცეული და დაცულია საერთო სარქვლით). თუ მრგვალპირიანების ლაყუჩებში წყლის ცირკულაცია ხდება დაუნაწევრებელი, პასიური ჩონჩხის ერთიანი სალაყუჩე მუსკულატურით, თევზების სალაყუჩე ჩონჩხი დანაწევრებულია და დიფერენცირებული კუნთებითაა აღჭურვილი, რაც უფრო აქტიური, რთული მოძრაობის საშუალებას იძლევა; თანაც, უმაღლეს თევზებს ამასთან ერთად საკუთარი ჩონჩხითა და კუნთებით აღჭურვილი საერთო სალაყუჩე სარქველი უჩნდებათ; ამის გამო სალაყუჩე აპარატი მოქმედებას იწყებს შემწოვი ტუმბოს პრინციპით, რაც წყალში მყოფი ჟანგბადის მაქსიმალური გამოყენების საშუალებას იძლევა. Догель В. А., Сравнительная анатомия беспозвоночных, ч. 1, Л., 1938; Шмальгаузей И. И., Основы сравнительной анатомии позвоночных животных, М., 1947; ნათაძე ლ., ქართული საბჭოთა ენციკლოპედია, ტ. 6, თბ., 1983. — გვ. 147.
Jarre Live / Destination Docklands

Jarre Live — ფრანგი ელექტრონული მუსიკოს ჟან-მიშელ ჟარის 1989 წლის საკონცერტო ალბომი, რომელიც მოგვიანებით გამოვიდა დისკის Destination Docklands სახით. Introduction (Révolutions) - 1:03 Ouverture / Overture (Révolution Industrielle) - 3:00 Révolution Industrielle Part 1-2-3 - 5:45 Chants Magnétiques II / Magnetic Fields II- 4:09 Oxygène IV - 3:46 Computer Week-End - 5:18 Révolutions - 3:52 London Kid - 4:57 Rendez-Vous IV - 4:16 Rendez-Vous II - 8:54 September - 4:45 L'Emigrant / The Emigrant - 3:53 ↑ http://www.allmusic.com/album/jarre-live-mw0000118140/releases
Jarre in China

Jarre in China — ფრანგი ელექტრონული მუსიკოს ჟან-მიშელ ჟარის 2005 წლის საკონცერტო ალბომი და DVD დისკი, რომელზეც ჩაწერილია მუსიკოსის მიერ 2004 წელს ჩინეთში ჩატარებული კონცერტი. კონცერტის საკონცერტო ეთერი გადაიცემოდა ეთერში და იხილა 1 მილიარდმა ჩინელმა. ჟან-მიშელ ჟარს ეხმარებოდა 260 მუსიკოსი, მათ შორის - პეკინის სიმფონიური ორკესტრი, ჩინეთის ეროვნული ორკესტრი, პეკინის საოპერო გუნდი და ჩინელი როკ-მუსიკოსები. DVD დისკზე შეტანილია ჟარის კომენტარები ფრანგულ და ინგლისურ ენებზე, 52 წუთიანი დოკუმენტური ფილმი ჟარის შესახებ, 9 წუთიანი დოკუმენტური ფილმი სიტყვის თავისუფლებაზე და ჟარის ბიოგრაფია. DVD 1 – აკრძალული ქალაქი Forbidden City Aero Oxygène 2 Oxygène 4 Geometry of Love Équinoxe 8 - Band in the Rain Équinoxe 4 Voyage to Beijing Chronology 6 Theremin Memories Zoolookology Aerozone Aerology Chronology 3 Vivaldi - Winter Les Concerts en Chine Fishing Junks at Sunset Rendez-vous 4 Souvenir of China Rendez-vous 2 DVD 2 – ტიან ან მენის მოედანი Arrival Aerology (რემიქსი) La Foule (Tribute to Edith Piaf) Tian'Anmen Oxygène 13 Aero – 3:26 Oxygène 2 – 7:39 Oxygène 4 – 4:12 Geometry of Love – 5:01 Équinoxe 8 – 1:05 Équinoxe 4 – 5:34 Aerozone – 5:00 Chronologie 6 – 5:35 Fishing Junks at Sunset – 11:45 Souvenir of China – 4:38 Aerology Remix – 3:37 ინფორმაცია Discogs-ზე
სახალხო მეურნეობის განვითარების პირველი ხუთწლიანი გეგმა

პირველი ხუთწლიანი გეგმა (1928-1932 წწ.) წარმოადგენდა სსრკ-ის კომუნისტური პარტიის უმნიშვნელოვანეს ღონისძიებას ერთიან გეგმიურ საწყისებზე სოციალისტური მშენებლობის შემდგომი განვითარებისათვის. კომპარტიის ხელმძღვანელთა განცხადებით „[ეს] იყო კაპიტალისტური ელემენტების წინააღმდეგ სოციალიზმის მთელ ფრონტზე გეგმაშეწონილი შეტევის, სოციალისტური ეკონომიკის საძირკვლის აშენებისა და აგრარული ქვეყნის ინდუსტრიულ ქვეყნად გარდაქმნის გაშლილი პროგრამა.“ სსრკ კომპარტიის XV ყრილობის დირექტივების საფუძველზე დაიწყო სსრ კავშირის სახალხო მეურნეობის განვითარების პირველი ხუთწლიანი (1928-1932 წწ.) გეგმის შედგენა. ყრილობამ ხუთწლედის მთავარ ამოცანად დასახა სოციალიზმის ეკონომიური საძირკვლის აშენება და ამისათვის მძიმე ინდუსტრიის შექმნა და განვითარება, რაც უზრუნველყოფდა სსრ კავშირის გარდაქმნას აგრარული ქვეყნიდან ინდუსტრიულ ქვეყნად, კაპიტალისტური ქვეყნებისაგან მის დამოუკიდებლობას. ყრილობის დირექტივები ითვალისწინებდა პირველ ხუთწლედში წარმოების საშუალებათა წარმოების მაქსიმალურად უპირატეს განვითარებას, ქალაქად და სოფლად სოციალისტური ელემენტების გაძლიერებას, კაპიტალისტური ელემენტების განდევნას (ანუ კერძო მეწარმეობის მოსპობას), სოციალისტურ მშენებლობაში გლეხთა მასების ჩაბმას, სოფლის მეურნეობის ჩამორჩენილობის დაძლევას, მშრომელთა მატერიალური და კულტურული დონის ამაღლებას, პროლეტარიატის დიქტატურის პოლიტიკური და ეკონომიური პოზიციების განმტკიცებას, ქვეყნის თავდაცვისუნარიანობის შემდგომ გაძლიერებას. ყრილობა ხელმძღვანელობდა ლენინური ეროვნული პოლიტიკით და პირველი ხუთწლედის ერთ-ერთ უმნიშვნელოვანეს ამოცანად ითვალისწინებდა ეროვნული რესპუბლიკებისა და ჩამორჩენილი რაიონების უფრო სწრაფ სამეურნეო და კულტურულ აღმავლობას, მათი ხვედრითი წონის ზრდას ქვეყნის სამრეწველო პროდუქციის საერთო მოცულობაში, უახლოეს პერიოდში მათი ფაქტობრივი უთანაბრობის ლიკვიდაციას, ხოლო ამისათვის საწარმოო ძალთა სწორ გადაადგილებას, მრეწველობის მიახლოებას სანედლეულო წყაროებთან. ↑ „სკკპ რეზოლუციებში“, ნაწ. II, გვ. 600.
ლაყუჩითმსუნთქავნი

ლაყუჩითმსუნთქავნი (ლათ. Branchiata) — უხერხემლო ცხოველთა ზეკლასი ფეხსახსრიანების ტიპისა. შეიცავს ერთადერთ კლასს — კიბოსნაირებს. სუნთავენ ლაყუჩებით. იშვიათად სხეულის მთელი ზედაპირით. თავზე აქვთ 5 წყვილი დანამატი. უმთავრესად წყლის ცხოველებია. ქართული საბჭოთა ენციკლოპედია, ტ. 6, თბ., 1983. — გვ. 147.
ლაყუჩფეხიანები

ლაყუჩფეხიანები (ლათ. Anostraca) — უხერხემლო ცხოველების რიგი კიბოსნაირთა კლასისა. მათი სხეულის სიგრძე 5 მმ - 3 სმ, ზოგჯერ 10 სმ აღწევს. აქვთ მოგრძო, ნახევრადგამჭვირვალე სხეული, რომელსაც ხშირად ნარინჯისფერი ელფერი დაკრავს. ლაყუჩფეხიანები ბინადრობენ გაზაფხულის თოვლისეულ გუბურებში. ცურვის დროს მუცლის მხარე ზემოთ აქვთ ამობრუნებული. ლაყუჩფეხიანების კვერცხები დაფარულია მკვრივი გარსით, რაც იცავს მათ გამოშრობისა და გაყინვისაგან. განვითარება მეტამორფოზით მიმდინარეობს. ზოგი ლაყუჩფეხიანი პართენოგენეზურად მრავლდება. ქართული საბჭოთა ენციკლოპედია, ტ. 6, თბ., 1983. — გვ. 147.
ლაშა გიორგის დროინდელი მატიანე

ლაშა გიორგის დროინდელი მატიანე — ქართული ისტორიოგრაფიაში დამკვიდრებულია სახელწოდება ანასეულ „ქართლის ცხოვრებაში“ შესული ისტორიული ნაშრომისა, რომელიც დაწერილია უცნობი ქართველი ავტორის მიერ 1222-1223 წლებში. მატიანე იწყება 1125 (დავით IV აღმაშენებლის გარდაცვალება და დემეტრე I-ის გამეფება) და მთავრდება 1222-1223 წლების ამბებით (ლაშა გიორგის გარდაცვალება და რუსუდანის გამეფება). შედგება შემდეგი ნაწილებისაგან: „ცხოვრება დემეტრე მეფისა“ (დემეტრე I), „ცხოვრება გიორგი მეფისა“ (გიორგი III), „ცხოვრება დიდისა მეფეთ-მეფისა თამარისი“ და „ცხოვრება გიორგი მეფისა, თამარის ძისა“ (გიორგი IV ლაშა). ეს მცირე მოცულობის თხზულება განსაკუთრებით მნიშვნელოვანია მასში დაცული უხვი და ზუსტი ქრონოლოგიური ცნობებით. აღსანიშნავია, რომ მატიანეში თამარ მეფის გარდაცვალების თარიღად დასახელებულია 427 ქორონიკონი (ე. ი. 1207 წელი), რაც დასტურდება სხვა ქართული და უცხოური წყაროებითაც და ამჟამად გაზიარებულია ბევრი ისტორიკოსის მიერ. ჯავახიშვილი ივ., თხზულებანი თორმეტ ტომად, ტ. 8, თბ., 1977; გუჩუა ვ., ქართული საბჭოთა ენციკლოპედია, ტ. 6, თბ., 1983. — გვ. 147.
ლაშარი

„ლაშარი“ — ქართული ყოველკვირეული ჟურნალი, სრულიად საქართველოს ახალი მწერლობის კავშირის ორგანო. გამოვიდა 1923 წელს თბილისში (მხოლოდ № 1). გამომცემელი — სარედაქციო კოლეგია. დაბეჭდილია „ახალი მწერლობის დეკლარაცია“ (ავტორი პავლე ინგოროყვა), ვალერიან გაფრინდაშვილის, სერგო კლდიაშვილის, ტიციან ტაბიძის, ვახტანგ კოტეტიშვილის, პაოლო იაშვილის, კ. სუმბათაშვილისა და სხვა ქართველი მწერლების ლიტერატურული წერილები და სტატიები. ტირაჟი 1000 ცალი. ლორთქიფანიძე ი., ქართული საბჭოთა ენციკლოპედია, ტ. 6, თბ., 1983. — გვ. 147.
ლაშე (მრავალმნიშვნელოვანი)

ლაშე შეიძლება აღნიშნავდეს: ლაშე — სოფელი თიღვის მუნიციპალიტეტში; ლაშე — სოფელი ხარაგაულის მუნიციპალიტეტში; ლაშე — უბანი ოზურგეთში.
მსოფლიო საფეხბურთო ჩემპიონატი 1958

გადამწყვეტი მატჩი მეორე ადგილისათვის  ჩრდილოეთი ირლანდია —  ჩეხოსლოვაკია 2:1 გადამწყვეტი მატჩი მეორე ადგილისათვის  უელსი —  უნგრეთი 2:1 გადამწყვეტი მატჩი მეორე ადგილისათვის  სსრკ —  ინგლისი 1:0
Les Chants Magnétiques

Les Chants Magnétiques (ქართ. მაგნიტური ველები) — ფრანგი ელექტრონული მუსიკოს ჟან-მიშელ ჟარის 1981 წლის სტუდიური ალბომი. ეს იყო ერთ-ერთი პირველი დისკი, რომელზეც გამოყენებული იქნა მუსიკალური სემპლები მუსიკალურ ელემენტის სახით, რაც ოდნავ გასცდა წინა სტუდიური ალბომების ტრადიციებს. ალბომზე მუშაობისას ჟარი ენდი უორჰოლის გავლენის ქვეშ იმყოფებოდა. ყველაზე ხანგრძლივი კომპოზიცია შედგება სამი ნაწილისგან. ალბომი მოხდა ბრიტანული ჩარტების #6, ხოლო აშშ ჩარტების - #98 ადგილზე. ალბომის გარეკანის ავტორია რემი მაკრონი. ალბომი გამოვიდა ორი სათაურით, ფრანგულ და ინგლისურ ენებზე. ფრანგული, Les Chants Magnétiques სინამდვილეში ნიშნავს ’მაგნიტურ სიმღერებს’ or Magnetic Singing. თუმცა, ხმამაღლა წარმოთქმისას, ჟღერს Les Champs Magnétiques (ანუ ’მაგნიტური ველი’), ვინაიდან chants და champs ფრანგულში ჰომოფონურ ჟღერადობას ატარებს. ვინაიდან ინგლისურ ენაში მსგავსი ფრაზა ორი სახით არ ითარგმნებოდა, გამოყენებული იქნა Magnetic Fields. ალბომის შიდა ბუკლეტის მეხუთე სურათზე სიტყვას champs გადასმული აქვს ხაზი და წერია chants. ყველა კომპოზიციის ავტორია ჟან-მიშელ ჟარი. Les Chants Magnétiques არის ჟარის პირველი ალბომი, რომელზეც გამოყენებული იქნა ციფრული სინთეზატორები. „Les Chants Magnétiques“-ის პირველი ნაწილის ნაწყვეტი გამოიყენებოდა ამერიკულ ტელესერიალში Bare Essence (1982). ეს ნაწილი აგრეთვე ჟღერდა ჰოლანდიურ ტელესერიალში Bassie en Adriaan. სერიალის DVD გამოცემაში ეს კომპოზიცია ამოიღეს. თუმცა, იგი შეტანილია სერიალის De Geheim van de Schatkaart მეორე დისკში. „Les Chants Magnétiques“-ის მეოთხე ნაწილი გამოიყენებოდა 1980-იან წლებში შექმნილი კომპანია Konami-ს ვიდეოთამაშებში. მათ შორის არის Yie Ar Kung-Fu. გერმანულ მეტალ ჯგუფ Helloween-ს აქვს „Les Chants Magnétiques“-ის მეორე ნაწილის, შეტანილი 1996 წლის EP-ში The Time of the Oath. მაკედონური ფოლკ-ანსამბლი Alpina იყენებდა ჟარის იგივე კომპოზიციის სემპლს სიმღერაში „3 Kila Pamet Nemam“. 2012 წელს ფრანგმა მუსიკოსმა Chicane-მა გამოსცა სტუდიური ალბომი Thousand Mile Stare, რომელზეც გამოსახულია მისი სახე, „Magnetic Fields“-ის გარეკანის სტილში. ინფორმაცია საიტიდან Jarre UK დაარქივებული 2011-10-30 საიტზე Wayback Machine. ↑ Strong, Martin Charles (1995) The Great Rock Discography, გვ. 428. ISBN 9780862415419.  ↑ Bush, John. Les Chants Magnétiques AllMusic-ზე ↑ Babelfish, altavista.com, French to English translation carried out 2006-11-05. ↑ 4.0 4.1 1989, The Collins Pocket Reference French Dictionary, William Collins Sons & Co. Ltd., ISBN 0-00-433255-5
ლაშარის ჯვარი

ლაშარის ჯვარი — ფშავის მთავარი სალოცავი. საკულტო ცენტრი მდებარეობდა ფშავის არაგვის ხეობის ზედა ნაწილში, სოფელ ხოშარის მომიჯნავე ე. წ. „ლაშარის გორზე“. ლაშარის ჯვარი ითვლებოდა მოლაშქრე ღვთაებად, რომელიც „გიშრის ფაფარიანი ნისლა ცხენით“ წინ მიუძღოდა საყმოს ლაშქრობებს, როგორც ფშავის თორმეტივე თემის მფარველს, მასვე შესთხოვდნენ სახნავნათესის ბაქარიანობას, ადამიანთა კეთილდღეობას, ავადმყოფობისა და ზიანისაგან დაცვას. ლაშარის ჯვრის კულტი, გარდა ფშავისა, გავრცელებული იყო თუშეთში, ხევსურეთში, მოსაზღვრე ბარის რაიონებში, მეზობელ ჩრდილოეთ კავკასიის მთიელებში. ლაშარის ჯვარი ითვლებოდა ერთ-ერთ ყველაზე მდიდარ ღვთაებად, რომელიც ფლობდა მრავალ შემოწირულ განძეულობას (მათ შორის საქართველოს მეფეებისგანაც), ადგილ-მამულს, ზერებს კახეთში და სხვა. არსებობს შეხედულება (ვახუშტი), რომ ლაშარის ჯვარი აგებულია ლაშა გიორგის მიერ, ლაშა გიორგის სახელს უკავშირებს მას ხალხური გადმოცემაც, მაგრამ ღვთაების ფუნქციის, ისტორიული და ენობრივი მონაცემების მიხედვით, ლაშარის ჯვარი წარმართული, ასტრალური ბუნების ღვთაება უნდა იყოს, რომელსაც ქრისტიანულ ხანაში ლაშა გიორგის კულტი შეერწყა (ისევე როგორც თამარ-აქიმ-დედოფლის კულტის თამარ მეფისა). ქართულ ფოლკლორში ლაშარის ჯვრისადმი (ლაშარელასადმი) მიძღვნილი მრავალი ლექსი მოიპოვება:„ლაშარელაის ლურჯისა“, „ლაშარის ჯვარი ჯავრობდა“, „დიდობდა ლაშარის ჯვარი“, „თამარ დედოფალი და ლაშარის ჯვარი“ და სხვა. ოჩიაური თ., ქართული საბჭოთა ენციკლოპედია, ტ. 6, თბ., 1983. — გვ. 148. კიკნაძე ზ., ქართული მითოლოგია, თბილისი: ბაკმი, 2007. — გვ. 113-114, ISBN 978-99940-27-10-1. ბარდაველიძე ვ., აღმოსავლეთ საქართველოს მთიანეთის ტრადიციული საზოგადოებრივ-საკულტო ძეგლები, ტ. 1 - ფშავი, თბ., 1974; ქართული ხალხური პოეზია, ტ. 1, ნაკვ. 1, თბ., 1972; ჩიქოვანი მ., ბერძნული და ქართული მითოლოგიის საკითხები, თბ., 1971;
ლაშიფსე

ლაშიფსე — მდინარე საქართველოში, აფხაზეთის ავტონომიური რესპუბლიკის გუდაუთის მუნიციპალიტეტში. სიგრძე 23 კმ, აუზის ფართობი 115 კმ². სათავე აქვს აფხაზეთის კავკასიონის სამხრეთ კალთაზე, ზღვის დონიდან 2347 მ სიმაღლეზე. ჩაედინება რიწის ტბაში. მარჯვნიდან ერთვის მდინარე ავადჰარა. საზრდოობს თოვლის, წვიმისა და მიწისქვეშა წყლით. წყალდიდობა იცის გაზაფხულ-ზაფხულზე, წყალმცირობა — ზამთარში, წყალმოვარდნები — შემოდგომაზე. დეკემბრიდან შუა თებერვლამდე უჩნდება ყინულნაპირისი. საშუალო წლიური ხარჯი 7,98 მ³/წმ. ↑ საქართველოს გეოგრაფიული სახელების ორთოგრაფიული ლექსიკონი, თბ., 2009. — გვ. 101. ↑ აფხაზავა ი., ქართული საბჭოთა ენციკლოპედია, ტ. 6, თბ., 1983. — გვ. 148.
Les Granges Brûlées

Les Granges Brûlées (ქართ. დამწვარი თავლა) — ფრანგი ელექტრონული მუსიკოს ჟან-მიშელ ჟარის 1973 წლის ალბომი. მასში შეტანილია ფილმის „დამწვარი თავლა“ (ალენ დელონის მონაწილეობით) მუსიკალური თემები. 2003 წელს ალბომი გამოიცა ლეიბლზე Disques Dreyfus. ყველა სიმღერის ავტორი — ჟან-მიშელ ჟარი. „Les Granges Brûlées“ — კინოფილმების ინტერნეტ-მონაცემთა ბაზა (ინგლისური) ↑ https://www.allmusic.com/album/r673212
Deserted Palace

Deserted Palace — ფრანგი ელექტრონული მუსიკოს ჟან-მიშელ ჟარის 1972 წლის მუსიკალური ალბომი. ეს არის მუსიკოსის პირველი დიდი სტუდიური ნამუშევარი. ამასთან, მასზე ჯერ არ იყო ჩამოყალიბებული ჟარისთვის დამახასიათებელი სტილი. დისკი ნაკლებად ცნობილი ფართო მასებში, მაგრამ პოპულარულია ჟარის მუსიკის მოყვარულებს შორის. ძირითადად, ალბომზე წარმოდგენილი იქნა მუსიკა, რომელიც გათვლილი იყო ტელეეთერში, რეკლამებში, ფილმებში და ა.შ. გამოსაყენებლად. 1972 წლის შემდეგ იგი ოფიციალურად არსად გამოცემულა და ამჟამად მხოლოდ ბუტლეგის სახით მოიპოვება. Poltergeist Party – 2:16 Music Box Concerto – 2:46 Rain Forest Rap Session – 1:44 A Love Theme For Gargoyles – 1:15 Bridge Of Promises – 3:19 Exasperated Frog – 0:51 Take Me To Your Leader – 2:00 Deserted Palace – 2:27 Pogo Rock – 1:08 Wind Swept Canyon – 7:44 The Abominable Snowman – 0:56 Iraqi Hitch Hiker – 2:32 Free Floating Anxiety – 2:19 Synthetic Jungle – 1:43 Bee Factory – 1:00 ჟან-მიშელ ჟარი – ARP, EMS Synthi AKS, VCS 3 სინთეზატორი, ორგანი Farfisa ინფორმაცია ალბომზე საიტიდან Jarre UK დაარქივებული 2011-10-30 საიტზე Wayback Machine.
ლაშიჭალა

ლაშიჭალა — ადგილობრივი მნიშვნელობის ბალნეოლოგიური კურორტი ცაგერის მუნიციპალიტეტში, მდინარე ლაჯანურას ხეობაში, ზღვის დონიდან 800-900 მ. ჰავა რბილია, იცის თოვლიანი ზამთარი და ზომიერად ნოტიო ზაფხული. ძირითადი სამკურნალო ფაქტორია ნახშირმჟავა-ჰიდროკარბონატული მაგნიუმ-კალციუმიანი მინერალური წყალი. წყლის მინერალიზაცია — 0,8-1,2 გ/ლ, ტემპერატურა 13-15 °C, საერთო დებიტი — დაახლოებით 12 000 ლ დღე-ღამეში. იყენებენ სასმელად და აბაზანებისათვის. სამედიცინო ჩვენება — საჭმლის მომნელებელ ორგანოთა ქრონიკული დაავადებანი. ლაშიჭალაში არის სააბაზანო შენობა, საექიმო პუნქტი. სეზონი — ზაფხულის თვეები. უშვერიძე გ., ქართული საბჭოთა ენციკლოპედია, ტ. 6, თბ., 1983. — გვ. 148.
Live from Gdańsk (Koncert w Stoczni)

Live from Gdańsk (Koncert w Stoczni) — ფრანგი ელექტრონული მუსიკოს ჟან-მიშელ ჟარის 2005 წლის საკონცერტო ალბომი. იგი გამოიცა მხოლოდ პოლონეთში. მასში შეტანილია გდანსკში (პოლონეთი), ჟარის კონცერტზე Space of Freedom შესრულებული კომპოზიციები. კონცერტი ჩატარდა ცნობილი მოძრაობის სოლიდარობა დაარსებიდან 25 წლის აღსანიშნავად. პოლონურ ბალტიურ ორკესტრთან და გდანსკის უნივერსიტეტის გუნდთან ერთად შესრულდა ჟარის ცნობილი კომპოზიციები. აქვე შესრულდა პოლონური საპროტესტო ჰიმნის Mury ჟარისეული ვერსია, მელოდიის L'estaca (ლუი ლაში) ფონზე. Shipyard Overture – 4:59 ორიგინალური სათაური: Industrial Revolution: Overture Oxygene 4 – 4:21 Mury – 5:49 Space of Freedom – 5:01 original title: March 23 Oxygene 8 – 4:45 Light My Sky – 4:51 ორიგინალური სათაური: Tout Est Bleu მიეძღვნა იოანე-პავლე II-ს – 6:24 ორიგინალური სათაური: Akropolis Rendez-vous 4 – 6:20 Aerology Remix – 5:15 ↑ http://www.allmusic.com/album/live-from-gdansk-koncert-w-stoczni-mw0001026267
ლაშქარა

ლაშქარა (ლათ. Symphytum) — მრავალწლოვან ბალახოვან მცენარეთა გვარი ლაშქარასებრთა ოჯახისა. აქვთ ღია ყვითელი, იისფერ-ლურჯი, იშვიათად თეთრი ყვავილები, კაკლუჭა ნაყოფი. ცნობილია 25-მდე სახეობა, რომელთა არეალი მოიცავს ევროპას, დასავლეთ აზიას, ჩრდილოეთ აფრიკას. საქართველოში გავრცელებულია 5. იზრდება ტენიან, დაჩრდილულ ან მშრალ ადგილებზე, მდინარის ნაპირებზე, ტყისა და სუბალპურ სარტყელში, და, როგორც სარეველი — საძოვრებზე, მინდვრებსა და ბოსტნებში, ზოგჯერ რედერალურ ადგილებზე. ლაშქარის ზოგი სახეობა (ლათ. Symphytum peregrinum, Symphytum asperum) საქონლის საკვებია, ზოგი ხალხურ მედიცინაში სამკურნალო მცენარედაა ცნობილი, მაგ., (მელენის) ფესვები B2ვიტამინს შეიცავს და სვანები უძველესი დროიდან იყენებენ მოტეხილობის სამკურნალოდ. ლათ. Symphytum officinale-ს ფესვები და ფესურები ალკალოიდებს და მთრიმლავ ნივთიერებებს შეიცავს. ღვინიაშვილი ც., ქართული საბჭოთა ენციკლოპედია, ტ. 6, თბ., 1983. — გვ. 148.
Les Concerts en Chine

Les Concerts en Chine — ფრანგი ელექტრონული მუსიკოს ჟან-მიშელ ჟარის 1982 წლის საკონცერტო ალბომი. იგი ჩაწერილი იქნა 1981 წლის შემოდგომაზე, ჩინეთში ჩატარებული ორი კონცერტის მსვლელობისას. ეს იყო დასავლელი თანამედროვე მუსიკოსის მიერ ჩინეთში ჩატარებული პირველი დიდი კონცერტი (კულტურული რევოლუციის შემდეგ). ალბომში შეტანილია როგორც ჟარის ცნობილი კომპოზიციები, ასევე ჩინურ მოტივებზე აგებული ნომრები. აქ არის როგორც საკონცერტო, ასევე სტუდიური ჩანაწერები და ემბიენტური ჟანრის ტიხრები. ახალ კომპოზიციებს შორის არის Night in Shanghai, Laser Harp, Arpegiator, Orient Express და Souvenir of China. Fishing Junks at Sunset არის ტრადიციული ჩინური მელოდიის ახალი არანჟირება, რომელიც სრულდება პეკინის კონსერვატორიის სიმფონიურ ორკესტრთან ერთად. ალბომი გამოვიდა ორმაგი გრამფირფიტის, შემდეგ კი - ორმაგი კომპაქტ დისკის სახით. კომპაქტ დისკის ერთ-ერთ გამოცემაში თითოეული დისკის ყდა წარმოდგენილი იყო ლურჯ და წითელ ფერებში (დისკი 1 და დისკი 2). 1997 წელს გამოიცა ერთდისკიანი ვერსია, 80 წუთიანი ხანგრძლივობით, რომელზეც Fishing Junks at Sunset-ის ორივე ნაწილი იყო გაერთიანებული და შემოკლებული. Arpegiator გამოყენებული იქნა ფილმის 9 1/2 კვირა მუსიკალურ გაფორმებაშ. The Overture სინამდვილეში არის „Les Chants Magnétiques“-ის პირველი ნაწილი განსხვავებული, ნელი ტემპით შესრულებული ვერსია. ფირფიტის დაკვრისას, მაღალ სიჩქარეზე შეიმჩნეოდა ამ და სტუდიური ვერსიის იდენტურობა. მუსიკალური ნაწყვეტები: ვერ ხსნით ფაილს? იხ. მედია მაშველი. ჟან-მიშელ შარი – Fairlight CMI, Eminent, Oberheim OB-Xa, Moog Taurus, EMS Synthi AKS, EMS VCS 3, Elka Synthex, LinnDrum, Electro-Harmonix მიკრო სინთეზატორი, ლაზერული არფა, Elka X-705 ფრედერიკ რუსო – MDB პოლისეკვენსერი, RSF, Yamaha CS 60, Korg Rhythm, ARP 2600 დომინიკ პერიე – Moog Liberation, Sequential Circuits Prophet-5, Eminent, Korg Polyphonique, RSF Kobol როჯერ რიზიტელი – ელექტრონული პერკუსია, Simmons-ის ელექტრონული დასარტყმელი საკრავები პიერ მური - მუსიკალური ინსტრუმენტების კოორდინატორი ინფორმაცია საიტზე Jarre UK დაარქივებული 2007-09-28 საიტზე Wayback Machine. საიტი კომპოზიციის Fishing Junks at Sunset შესახებ დაარქივებული 2008-10-11 საიტზე Wayback Machine. ↑ Strong, Martin Charles (1995) The Great Rock Discography, გვ. 428. ISBN 9780862415419.  ↑ https://www.allmusic.com/album/r107181
Musique pour Supermarché

Musique pour Supermarché — ფრანგი ელექტრონული მუსიკოს ჟან-მიშელ ჟარის 1983 წლის სტუდიური ალბომი. იგი გამოიცა მხოლოდ ერთი ასლის სახით, ერთადერთხელ გავიდა რადიოსადგურის ეთერში (სწორედ ამ ეთერის მეშვეობით ჩაწერილი ასლები ვრცელდება ჯგუფის მოყვარულებს შორის) და ითვლება ჟარის ერთ-ერთ იშვიათ დისკად. 1983 წელს ჟარს შეუკვეთეს მუსიკა გამოფენისათვის, რომელზეც წარმოდგენილი იქნებოდა მხატვრობა სუპერმარკეტების თემაზე. ალბომი ჩაიწერა 1983 წლის თებერვალში-მარტში. გამოფენა გაიმართა ჟან-კლოდ რიდელის გალერეაში, 1983 წლის ივნისში. მხატვრობის ნაწილი გასაყიდად აუქციონზე იქნა გამოტანილი. ამ მოვლენის შთაგონებით, ჟარმა გადაწყვიტა ალბომის ერთადერთი ასლის საქველმოქმედოდ გამოცემა. გამოფენის დასრულების შემდეგ ყველა ორიგინალური ფირი განადგურდა, ამიტომ ეს ასლი უნიკალურად ითვლება და წარმოადგენს მუსიკის ისტორიაში ერთ-ერთ ყველაზე ძვირადღირებულ ჩანაწერს. ალბომის ბუკლეტში წარმოდგენილია 11 პოლაროიდის ტიპის ფოტოსურათი, ხოლო მეთორმეტე ფოტოს ადგილი ცარიელია, რათა მსურველს ჰქონოდა საკუთარი სურათის ჩსმის საშუალება. ალბომის მფლობელის ვინაობა ანონიმური იყო, მაგრამ მოგვიანებით აღმოჩნდა, რომ ეს ვინმე მ. ჟერარი იყო. მასზე განსაკუთრებული გავლენა იქონია ავტოავარიის შემდეგ საავადმყოფოს პალატაში მოსმენილმა ჟარის კომპოზიციამ Souvenir of China. 2007 წლისათვის დისკის ასლი ორჯერ გაიყიდა, მეორე მფლობელია ვინმე დუკრუა. ამჟამად მისი მფლობელის ვინაობა უცნობია. მითითებული ხანგრძლივობა ეფუძნება ბუტლეგურ ჩანაწერებს, ვინაიდან ორიგინალური ჩანაწერი არ არსებობს. სურათები ყდიდან[მკვდარი ბმული] სურათები აუქციონის კატალოგიდან[მკვდარი ბმული] ჟარის ოფიციალური ბრიტანული დისკოგრაფია. დაარქივებულია ორიგინალიდან — 2011-07-26. ციტირების თარიღი: 2017-06-28. ალბომის დეტალები, ჟურნალი Destination Jarre. www.essentialpublications.co.uk. დაარქივებულია ორიგინალიდან — 2014-12-14. ციტირების თარიღი: 2017-06-28. რემილო, ჟან-ლუი (1987) Jean-Michel Jarre, The Official Biography. Macdonald Futura. ISBN 0-7088-4263-1.
ლაშქარასებრნი

ლაშქარასებრნი (ლათ. Boraginaceae) — ორლებნიან მცენარეთა ოჯახი. ჩვეულებრივ ჯაგრისებრი ბეწვით შემოსილი ბალახები, იშვიათად ბუჩქები, ლიანები და ხეებია. მოიცავს 100-მდე გვარის 2000-ზე მეტ სახეობას, რომელიც ფართოდაა გავრცელებული ყველა კონტინენტზე. განსაკუთრებით ბევრია ხმელთაშუაზღვისპირეთსა და კალიფორნიაში. საქართველოში — 30-მდე გვარის 100-მდე სახეობაა. იზრდება ყველა მცენარეულ სარტყელში, ტყეებში, ბუჩქნარებში, მდელოებზე, ჭაობებში, აგრეთვე მშრალ, ქვიან, ღორღიან ან კირქვიან ფერდობებზე, კლდეებზე, უდაბნოებსა და სტეპებში. ზოგი სახეობა დეკორატიული და თაფლოვანია, ზოგს მხალად და ბოსტნეულად იყენებენ, ზოგიც მედიცინასა (სამკურნალო ლაშქარა) და სამღებრო საქმეში იხმარება. ბევრი სახეობა სარეველაა. საქართველოში ფართოდაა გავრცელებული კესანეს, ძირწითელას, ლაშქარასა და სხვა გვარის მცენარეები. ამ ოჯახის ბევრი ტროპიკული ხე და ბუჩქი ძვირფას მერქანს და საჭმელ ნაყოფს იძლევა. ღვინიაშვილი ც., ქართული საბჭოთა ენციკლოპედია, ტ. 6, თბ., 1983. — გვ. 148.
The Symphonic Jean Michel Jarre

The Symphonic Jean Michel Jarre — ალბომი, რომელშიც შეტანილია პრაღის ფილარმონიული ორკესტრის და ნიკ რეინის ხელმძღვანელობით კრაუჩ-ენდის საფესტივალო გუნდის მიერ შესრულებული ჟან-მიშელ ჟარის 20 მუსიკალური კომპოზიცია. დისკი გამოიცა თავად ჟარის მხარდაჭერით — მასში გამოყენებულია მუსიკოსის ხმა. სპეციალურ სამდისკიან გამოცემას თან ახლავ DVD დისკი, რომელზეც ყველა კომპოზიცია ჩაწერილია 5.1 ჟღერადობით. Chronologie 1 - 6:33 Chronologie 2 - 5:26 Chronologie 3 - 3:33 Gloria, Lonely Boy - 5:28 Equinoxe 4 - 6:41 Fishing Junks At Sunset - 6:02 Souvenir De Chine - 4:07 Magnetic Fields 5 - 4:36 Industrial Revolution - უვერტიურა - 4:39 Industrial Revolution - ნაწილი 1 - 2:50 Industrial Revolution - ნაწილი 2 - 3:39 El Dorado - 3:42 Oxygene 13 - 3:38 Magnetic Fields 1 - 4:23 The Emigrant - 3:26 Oxygene 4 - 4:24 Rendezvous 2 - 8:45 Rendezvous 4 - 4:00 Acropolis - 6:07 Computer Weekend - 4:38 ↑ http://www.allmusic.com/album/the-symphonic-jean-michel-jarre-mw0000740852
Musik aus Zeit und Raum

Musik aus Zeit und Raum (ქართ. მუსიკა დროისა და სივრცის გარეთ) — ფრანგ კომპოზიტორ და ელექტრონულ მუსიკოს ჟან-მიშელ ჟარის კომპილაციური ალბომი. მასში შეტანილია ჟარის სხვადასხვა ცნობილი კომპოზიცია. კომპილაცია გამოიცა გერმანიაში, 1983 წელს, ლეიბლზე Polydor. ინფორმაცია საიტზე Discogs